“La normalidá nuea, la precariedá de siempres”
#000001
Darréu entama una campaña de denuncia de la situación llaboral de la mocedá asturiana tres de l’andanciu, resaltando que, de fechu, la xuventú d’Asturies lleva décades careciendo una crisis permanente que-y dexa comu única alternativa la emigración
#000002
Dende la Organización de Mocedá d’Izquierda Soberanista Darréu denuncien que la cris del Covid golpea con especial fuercia a la mocedá asturiana, por que cae enriba d’una Asturies somorguiada nuna crisis de décades “yá tábemos en crisis, una crisis permanente que la xuventú carez dende va décades nesti país. Una situación de paru, precariedá, falta d’accesu a vivienda digno... y como única alternativa, la emigración”.
#000004
Nesi sen va empobinada la so nuea campaña, qu’espeya esta situación col llema “La normalidá nueva, la precariedá de siempres”, denunciando les causes y culpables, pa lo que señala específicamente la inoperancia les istituciones asturianes ya un sistema capitalista “que nun fae más qu’afondar añu a añu nun empioramientu de les condiciones llaborales, na precariedá y temporalidá de seutores como’l turismu y otros d’esa cacarexada “nueva economía”, como’l casu de los riders, mentantu afonda al mesmu tiempu nel desmantelamientu industrial y d’otros seutores productivos. En definitiva un panorama de progresiva perda de drechos acompañada tamién pola perda de llibertaes con llexislación como la Llei Mordaza”.
#000005
Comu soluciones a esto apunten a un necesariu cambéu radical nel funcionamientu del nuesu país a tolos niveles, qu’incluya pente los sos preseos la soberanía y la superación del capitalismu.
#000006
Conceyos, autoestima, falar y escribir...
La importancia l’efeutivu: porque se tiende a restrinxilo
#000014